Тебакон

Тебакон буюу dihydrocodeinone enol acetate нь хагас нийлэг опиоид бодис бөгөөд гидрокодонтой төстэй бөгөөд ихэвчлэн тебаинаас нийлэгжүүлэн гаргаж авдаг. Тебакон нь 1924 онд Герман улсад, гидрокодоны анхны нийлэгжилтээс дөрвөн жилийн дараа зохион бүтээгдсэн.Энэ бодис нь ацетилдигидрокодеины дериват бөгөөд зөвхөн 6–7-р нүүрстөрөгчийн давхар холбоо нь ханасан байдлаараа ялгаатай.Тебакон нь гидрохлоридын давс хэлбэрээр Acedicon гэдэг худалдааны нэрээр, мөн битартратын давс хэлбэрээр Diacodin болон бусад нэрээр худалдаалагддаг. Судалгаа болон бусад зориулалтаар фосфат, гидробромид, цитрат, гидроиодид, сульфат зэрэг давсуудыг нь ашигладаг.

Тебакон нь опиоид агонист үйлчилгээтэй, дунд зэргийн өвдөлт намдаах нөлөөтэй мансууруулах бодис бөгөөд хүчтэй ханиалга дарах (антитуссив) үйлчилгээтэй. Голчлон Европт хэрэглэгдэж байсан ч одоогоор түгээмэл хэрэглээнээс гарсан. Одоогийн байдлаар дигидрокодеин болон никокодеиныг кодеины хоёрдугаар сонголтын орлуулагч болгон ашигладаг. Харин дигидроморфинон (hydromorphone) нь (Dilaudid ханиадны сироп) ханиалга дарах зориулалтаар хэрэглэгддэг. Бусад мансууруулах ханиалга дарах эмүүд нь кодеинтэй илүү ойр холбоотой эсвэл огт хамааралгүй (жишээ нь, метадонтой төстэй нээлттэй гинжин бүтэцтэй тиамбутенүүд) байдаг.